Dominika L. » Tvorba / 2021-03-02 07:00:01 / 9 komentárov / 42 lajkov / 833x zobrazený
Predlohy na akvarelové, farebné zbierky kvetov som zbierala dve jari a dve letá. V záhrade, v meste, pri ceste, v časopisoch… Sú akýmsi herbárom, ktorého farby sa nikdy nestratia a lupene nikdy nerozpadnú. Zachytávajú kvety v ich najkrajšom rozpuku, no zároveň so všetkými drobnými nesúmernosťami, prirodzene, také aké sú.
Niektorým kvietkom stačilo niekoľko minút, niektoré potrebovali i viac hodín, aby vďaka mnohému vrstveniu ožili i na papieri a mohli byť poslami krásy hocikedy, keď na ne sadne náš pohľad.
Pri maľovaní vonku si niekedy hmyz dokonca zamenil maľovaný kvet s ozajstným, čo ma naplnilo poriadnou maliarskou spokojnosťou!
Tieto kvety sa stali i vzormi a vy sa z nich môžete tešiť na ľubovoľnom produkte, ktorý si vyberiete. Môžete tak kvitnúť vždy a všade vo farbách, ktoré sú vám najbližšie!
Ak máte záujem o kúpu ktoréhokoľvek z originálov, neváhajte ma kontaktovať.
Vďaka vysokokvalitným reprodukciám týchto zbierok, môžete nechať večne kvitnúť každý priestor, do ktorého si maľbu zavesíte. Reprodukcie sú vo veľkosti 30x40cm a v cene 35 eur. V prípade záujmu napíšte.
Cingi-lingi nááádherné!!!
DominikaLehocka Ďakujem :)
danabortlikova Krásne!
na_dreve_malovane Veľmi pekné!
MirianaOli Krásne kvetinkové:)
taliaa krásna tvorba.
AtelierKrasno Pestrofarebná nádhera!
S_ako_sperk Závesy z tejto látky - bavlnenej alebo ešte lepšie ľanovej - najmä ten pestrofarebný vzor v kombinácii mnohých kvetov, to by bola absolútna balada! Ráno sa zobudiť na to, ako cezeň presvitá slnko :). Dominika ste veľmi šikovná a vaša tvorba je čarovná!
DominikaLehocka Och ďakujem veľmi pekne! Krásnu víziu ste opísani, áno, i závesy by boli veľmi pekné s týmito kvetmi a môžu byť :)